text: Ligegyldigt om borgmesteren er blå eller rød
  01 november 2013 kl. 09.50
  Det gør ikke den store forskel, om borgmesteren i en kommune er rød eller blå. Det siger en samfundsforsker.
  Udsagnet kommer i en programserie om kommunerne og samfundsøkonomien, som TV SYD bringer op til kommunalvalget den 19. november.
  I otte programmer interviewer Søren Vesterby fra TV SYD professorer og samfundsforskere om kommunernes udfordringer i de kommende år.
  Hvad skal vi gøre, når der om ti år vil være 30 pct. flere 80-årige end i dag?
  Skal de pårørende som i gamle dage selv passe deres ældre?
  Vil de frivillige danskere være velfærdssamfundets redningskrans, eller udnyttes de som billig arbejdskraft?
  Hvorfor er der så stor forskel på kommunernes indsats overfor de ledige, og hvordan er det gået til, at kommunerne på tre år har reduceret medarbejderantallet med 20.000, uden at nogen har opdaget det?
  Programmerne sendes på TV SYD d. 4-7. november og fra d. 11.-14. november kl. 22.40.
  